બનાસકાંઠા જિલ્લામાં તસ્કરોએ જાણે મોકળુ મેદાન મળી ગયુ હોય તેમ એક પછી એક ચોરીના ગુનાઓને અંજામ આપી રહ્યા છે, તેમાં વડગામ પંથકમાં ચોરીના બનાવો વધી રહ્યા છે,જેમાં બે દિવસ અગાઉ જ વડગામના ધનાલીમાં રહેણાંક મકાનમાં તસ્કરોએ હાથફેરો કર્યા બાદ વડગામના ભલગામ દૂધ મંડળી તેમજ ગામની બે દુકાનોમા ચોરી કર્યા બાદ એક ઘરના આંંગણે પડેલ બાઈક પણ તસ્કરો ઉઠાવી ગયા હતા, જ્યારે પાલનપુરમા પણ મકાનમાં તસ્કરોએ સોના- ચાંદીના દાગીના મળી ૪.૩૧ લાખથી વધુની મતા ચોરી કરી રફુચક્કર થઈ જતા પોલીસે તપાસ હાથ ધરી છે.